Slik blir din digitale lommebok
Alle piler for netthandel peker i været. Men fremdeles er det mange som ønsker å handle på nett, som ikke gjør det. - 40 prosent av alle nettkjøp avbrytes før de er fullført. Det er et veldig høyt tall. Vi tror det er fordi kunden synes det er for vanskelig, sier Norden-sjef Fredrik Westerman i Visa. For å gjennomføre et vanlig nettkjøp i dag, må du hver eneste gang taste inn informasjonen som er trykket på kortet - både foran og bak. Deretter må du skrive inn et passord med bokstaver og tall. Betalingsgiganten Visa ruller nå ut en løsning som vil gjøre netthandel enklere.Westerman demonstrerte i går hvordan Visas digitale lommebok ser ut: Akkurat som i en vanlig lommebok velger du først hvilket kort du vil bruke - også fra konkurrenten Mastercard, om du vil - og så betaler du med ett klikk. Det hele ligger beskyttet bak en innlogging med ett passord for alle kortene.- Nei. Det er opp til bankene som utsteder kortet, men i flere land hvor dette allerede er lansert, har de lagt seg på fem siffer, sier Westerman.- Det er enda sikrere enn fire siffer, som er pin-koden du taster når du handler i butikken i dag. Det gjelder å treffe et sikkerhetsnivå som er tilstrekkelig, men ikke for vanskelig, sier Westerman.V.me er navnet Visa har gitt til nyvinningen sin. Den skal straks rulles ut til kunder i Storbritannia, Frankrike og Spania. Norge står dessverre ikke først i køen etter disse tre landene. Visas norgessjef Wilhelm Wisbech vil heller ikke anslå noe lanseringstidspunkt. Men da en journalist på pressekonferansen i går begynte å ramse opp årstall fremover, nikket han ivrig lenge før ordet «2014» var ferdig uttalt. - Nettstedene roper etter dette, sier Wisbech. Konkurrent MasterCard har en tilsvarende løsning på trappene. De lanserte i fjor sin PayPass Wallet i engelsktalende land. Også den har rom for konkurrerende kort, altså blant annet Visa. - Den neste lanseringsrunden kommer i 2013. Da står Sverige for tur, men dessverre ikke Norge, sier Kerstin Ottosson, kommunikasjonsansvarlig for SEB Kort.
Lei av den kronglete betalingen når du handler på nettet? Nå er en løsning på vei!